
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 17 septembrie 2014               

PL-x  372/2014                     


AVIZ
asupra propunerii legislative pentru completarea lit.b) al art.5 din Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea lit.b) al art.5 din Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, trimisă cu adresa nr. P.l. x. 372 din 2 septembrie 2014 şi înregistrată cu nr. 4c-11/839 din 3 septembrie 2014.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a respins propunerea legislativă în şedinţa din 24 iunie 2014.
Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă  în şedinţa din 17 septembrie 2014.

Propunerea legislativă are ca obiect de reglementare modificarea lit.b) al art.5 din Ordonanţa Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, aprobată cu modificări şi completări prin Legea nr.483/2006, cu modificările şi completările ulterioare, în sensul preconizării ca producătorii de energie termică să poată achita în avans consumul de gaze naturale nu doar furnizorilor de gaze naturale, aşa cum este prevăzut acum, ci şi transportatorilor şi distribuitorilor de gaze naturale.

 Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ nr.308/24.03.2014. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a propunerii legislative.

.
În raport de obiectul şi conţinutul reglementării,  propunerea legislativă  face parte din categoria legilor ordinare. 
                              PREŞEDINTE,                                              SECRETAR,

                       Bogdan Liviu CIUCĂ                         Sorin Constantin STRAGEA
Consilier,Alexandra Muşat

